CELEX: E2016G0002
Language: hu
Date: 2016-06-02 00:00:00
Title: Az EFTA-államok Állandó Bizottságának 2/2016/SC számú határozata (2016. június 2.) a Finanszírozási Mechanizmus Bizottságának létrehozásáról szóló 4/2004/SC számú állandó bizottsági határozat módosításáról [2017/313]

23.2.2017   
            
            
               HU
            
            
               Az Európai Unió Hivatalos Lapja
            
            
               L 45/14
            
         AZ EFTA-ÁLLAMOK ÁLLANDÓ BIZOTTSÁGÁNAK 2/2016/SC SZÁMÚ HATÁROZATA
   (2016. június 2.)
   a Finanszírozási Mechanizmus Bizottságának létrehozásáról szóló 4/2004/SC számú állandó bizottsági határozat módosításáról [2017/313]
   AZ EFTA-ÁLLAMOK ÁLLANDÓ BIZOTTSÁGA,
   tekintettel az Európai Gazdasági Térségről szóló megállapodásra (a továbbiakban: EGT-megállapodás),
   tekintettel az Európai Unió, Izland, a Liechtensteini Hercegség és a Norvég Királyság közötti, az EGT Finanszírozási Mechanizmusról (2014–2021) szóló megállapodásra,
   tekintettel az Európai Unió, Izland, a Liechtensteini Hercegség és a Norvég Királyság közötti, az EGT Finanszírozási Mechanizmusról (2014–2021) szóló fent említett megállapodással az EGT-megállapodásba illesztett, a 2014–2021 közötti időszakra vonatkozó EGT Finanszírozási Mechanizmusról szóló 38c. jegyzőkönyvre,
   tekintettel a Norvég Királyság és az Európai Unió közötti, a 2014–2021 közötti időszakra vonatkozó Norvég Finanszírozási Mechanizmusról szóló megállapodásra,
   tekintettel az EFTA-államok Állandó Bizottságának a pénzügyi mechanizmus bizottságának létrehozásáról szóló, 2004. június 3-i 4/2004/SC számú határozatára,
   tekintettel az EFTA-államok Állandó Bizottságának a 2014–2021 közötti időszakra vonatkozó EGT Finanszírozási Mechanizmus ideiglenes bizottság létrehozásáról szóló, 2015. szeptember 24-i 2/2015/SC számú határozatára,
   A KÖVETKEZŐKÉPPEN HATÁROZOTT:
   1. cikk
   Az EFTA-államok Állandó Bizottsága 2004. június 3-i 4/2004/SC számú határozata 1. cikke első bekezdésének második mondata helyébe a következő szöveg lép: „A bizottság irányítja a 2004–2009 közötti időszakra vonatkozó EGT Finanszírozási Mechanizmust, a 2009–2014 közötti időszakra vonatkozó EGT Finanszírozási Mechanizmust és a 2014–2021 közötti időszakra vonatkozó EGT Finanszírozási Mechanizmust.”
   2. cikk
   Ez a határozat a 2014–2021 közötti időszakra vonatkozó EGT Finanszírozási Mechanizmus létrehozásáról szóló jogi aktus hatálybalépésének vagy ideiglenes alkalmazása megkezdésének napján lép hatályba.
   3. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.
   
      Kelt Brüsszelben, 2016. június 2-án.
      
         
            az Állandó Bizottság részéről
         
         Kurt JÄGER
         
            elnök
         
         Kristinn F. ÁRNASON
         
            főtitkár